Սմբատը	հրամայեց	Սուլյանին	նրանց	հաշիվները	տալ, տալ	նաև	յուրաքանչյուրին	քսանական	ռուբլի	պարգև: Հրամանը տրվեց	շշնջյունով	և	ռուսերեն: Սև	խումբը	ոչինչ	չհասկացավ: Նա	իր	հայացքը	հառել	էր	Սմբատի	երեսին	ակնածությամբ: Ձեռները	պիզակի	գրպանները	դրած, լայնեզր	գլխարկն	աչքերին	քաշած, առողջ	թիկունքներով, խելացի, համակրելի առնական	դեմքով	նա	այդ	աշխատավոր	մարդկանց	ներշնչում	էր	ակամա	երկյուղ, նաև	համակրանք: